[{"text_idx": "#000001", "text": "La homo estas la nura mamulo kiu dau\u0306re trinkas lakton post infanag\u0302o. Ne nur tio, sed ankau\u0306 trinkas la lakton de alispeciaj mamuloj, kun aliaj trajtoj tre malsamaj al niaj."}, {"text_idx": "#000002", "text": "Patrina lakto estas bongusta, ric\u0302a je sukeroj por la propra evoluo de la beba nervosistemo, kaj kun la g\u0302usta kvanto de proteino, graso, mineraloj kaj vitaminoj kiujn la homo bezonas."}, {"text_idx": "#000003", "text": "Logike, c\u0302iu besto produktas lakton por la bezonoj de sia propra specio. Unu bovido c\u0302e naskig\u0302o pezas c\u0302irkau\u0306 40 kg kaj post semajnoj g\u0302i pezas pli ol 200 kilogramojn, multobligante la volumon. Pri tio, la bovina lakto kompare kun la homa lakto estas pli ric\u0302a je proteino kaj graso."}, {"text_idx": "#000004", "text": "G\u0302enerale, lakto kaj laktaj\u0302oj, fromag\u0302o kaj jogurto, agos en nia korpo okazigante: \u2022 Alergiojn. \u2022 Netolerecon. \u2022 Mukon kaj spirmalsanojn (astmo, sinusito, ktp)."}, {"text_idx": "#000005", "text": "\u2022 La kombinaj\u0302o de malvarmo, lakto kaj sukero de la glaciaj\u0302o ofte kau\u0306zas otiton. \u2022 Pro bioakumulado ni prenos c\u0302iujn antibiotikojn kaj hormonojn administritajn al bestoj. \u2022 Altan enhavon de saturitaj grasoj. Plejmulto el la fromag\u0302oj estas formitaj de pli ol 60 % da graso."}, {"text_idx": "#000006", "text": "Tamen, la laktindustrio argumentas, ke lakto kaj ties derivaj\u0302oj estas fontoj de kalcio kaj probiotikoj por nia intesta flau\u0306ro."}, {"text_idx": "#000007", "text": "La absorbado de kalcio en la korpo dependas de la ekvilibro de c\u0302i tiu kun aliaj mineraloj kiel magnezio kaj vitamino D. Bovina lakto estas malalta je magnezio kaj alta je fosforo, kiu malfaciligas la absorbadon de kalcio."}, {"text_idx": "#000008", "text": "Kaj koncerne al probiotikoj, estas vero ke ili trovig\u0302as en kelkaj fermentitaj laktaj\u0302oj kiel jogurto. Tamen, en la naturo estas aliaj probiotikaj fontoj liberaj de graso kaj sukero. Estas la plantdevenaj fermentaj\u0302oj, kiel ekzemple pikloj, sau\u0306rkrau\u0306to (acida brasiko), miso, tempeo, sojsau\u0306co, ktp."}, {"text_idx": "#000009", "text": "Rilate la kalcion, la plej bona fonto de mineraloj kiujn la naturo povas proponi, nature ekvilibra, asimilebla al nia korpo, kaj libera je grasoj kaj toksinoj estas:"}, {"text_idx": "#000011", "text": "\u2022 Semoj, precipe la sezamoleo au\u0306 ties derivaj\u0302oj kiel sezama pasto au\u0306 kremo."}, {"text_idx": "#000014", "text": "En la mondo ekzistas homoj kiuj pro ekonomiaj, kulturaj au\u0306 religiaj kialoj ne konsumis laktaj\u0302on en sia vivo, kaj tamen kreskas sanaj kaj fortaj, nek suferas spontanajn frakturojn, au\u0306 malfruig\u0302on en la ostig\u0302o. Tiuj popoloj suferas malpli da malsanoj kiel osteoporozo kaj trodikig\u0302o ol en evoluintaj landoj kie konsumado de laktaj\u0302o estas c\u0302iutaga."}]